title: Komission täytäntöönpanoasetus (EU) 2019/830, annettu 15 päivänä toukokuuta 2019, tiettyjen tavaroiden luokittelusta yhdistettyyn nimikkeistöön

text:
                  23.5.2019

                  FI

                  Euroopan unionin virallinen lehti

                  L 137/26

         KOMISSION TÄYTÄNTÖÖNPANOASETUS (EU) 2019/830,
         annettu 15 päivänä toukokuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         Ottaa huomioon unionin tullikoodeksista 9 päivän lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tullikoodeksikomitea ei ole antanut lausuntoa puheenjohtajansa asettamassa määräajassa,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä toukokuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Reunoiltaan pyöristetty suorakaiteen muotoinen tavara, joka on tehty muottiin puristetusta muovista (polykarbonaatista), joka kattaa kuorena matkapuhelimen taustan ja sivut ja jonka mitat ovat noin 7 × 14 × 0,8 cm.
                        Taustan ulkopinta on päällystetty nahkakerroksella ja sisäpinta, joka koskettaa matkapuhelimen taustaa, on vuorattu tekokuiduilla (mikrokuiduilla).
                        Se on suunniteltu tukemaan ja suojaamaan matkapuhelimen taustaa ja sivuja. Matkapuhelimen etupuoli ei peity.
                        Katso kuva (*1).

                        3926 90 97

                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 3926 , 3926 90  ja 3926 90 97  nimiketekstien mukaisesti.
                        Tavara on sen objektiivisten ominaisuuksien perusteella suunniteltu tukemaan ja suojaamaan matkapuhelimen taustaa ja sivuja. Suojan antaa kuoren materiaali (polykarbonaattimuovi).
                        Tavaran ulkopinnalla oleva nahkakerros parantaa sen ulkonäköä, muttei vaikuta suuresti päätarkoituksena olevaan suojaamiseen. Suojaavan kuoren muodostava polykarbonaattimuovi on näin ollen materiaali, joka antaa tavaralle sen 3 yleisen tulkintasäännön b alakohdassa tarkoitetun olennaisen luonteen.
                        Sen vuoksi tavaran luokittelu nimikkeen 4205  muuksi nahkatavaraksi ei tule kyseeseen.
                        Tavaran luokittelu nimikkeeseen 6307  muuksi sovitetuksi tavaraksi ei myöskään tule kyseeseen, koska ainoastaan vuoraus on tekokuiduista.
                        Sen vuoksi tavara on luokiteltava CN-koodiin 3926 90 97  muuksi muovista valmistetuksi tavaraksi.

               (*1)  Kuva on ainoastaan ohjeellinen.


title: Komission täytäntöönpanoasetus (EU) 2019/1098, annettu 26 päivänä kesäkuuta 2019, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
                  28.6.2019

                  FI

                  Euroopan unionin virallinen lehti

                  L 175/11

         KOMISSION TÄYTÄNTÖÖNPANOASETUS (EU) 2019/1098,
         annettu 26 päivänä kesäkuuta 2019,
         asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
         sekä katsoo seuraavaa:

                     (1)

                     Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

                     (2)

                     Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

                     (3)

                     Sen vuoksi asetusta (EY) N:o 1484/95 olisi muutettava.

                     (4)

                     Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 1484/95 liite I tämän asetuksen liitteellä.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä kesäkuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 150, 20.5.2014, s. 1.

            (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

            LIITE

                     ”LIITE I

                                 CN-koodi

                                 Tavaran kuvaus

                                 Edustava hinta
                                 (euroa/100 kg)

                                 3 artiklassa tarkoitettu vakuus
                                 (euroa/100 kg)

                                 Alkuperä (1)

                                 0207 12 90

                                 Lajin Gallus domesticus siipikarjanruhot (ns. 65-prosenttista), jäädytetyt

                                 126,8

                                 0

                                 AR

                                 0207 14 10

                                 Luuttomat palat, lajin Gallus domesticus siipikarjaa, jäädytetyt

                                 240,5

                                 18

                                 AR

                                 206,5

                                 28

                                 BR

                                 215,5

                                 25

                                 TH

                                 1602 32 11

                                 Kypsentämättömät valmisteet, lajin Gallus domesticus siipikarjaa

                                 296,6

                                 0

                                 BR

               ”

               (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.


title: Komission täytäntöönpanoasetus (EU) 2019/1099, annettu 27 päivänä kesäkuuta 2019, lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 412/2013 muuttamisesta

text:
                  28.6.2019

                  FI

                  Euroopan unionin virallinen lehti

                  L 175/14

         KOMISSION TÄYTÄNTÖÖNPANOASETUS (EU) 2019/1099,
         annettu 27 päivänä kesäkuuta 2019,
         lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 412/2013 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1),
         ottaa huomioon lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 13 päivänä toukokuuta 2013 annetun neuvoston täytäntöönpanoasetuksen (EU) N:o 412/2013 (2) ja erityisesti sen 3 artiklan,
         sekä katsoo seuraavaa:
         A.   AIKAISEMPI MENETTELY

                     (1)

                     Neuvosto otti 13 päivänä toukokuuta 2013 täytäntöönpanoasetuksella (EU) N:o 412/2013 käyttöön lopullisen polkumyyntitullin Kiinan kansantasavallasta, jäljempänä ’Kiina’, peräisin olevien keraamisten pöytä- ja keittiöesineiden, jäljempänä ’pöytäesineet’, tuonnissa unioniin.

                     (2)

                     Koska kiinalaisten vientiä harjoittavien tuottajien määrä on huomattava, komissio valitsi tutkimusta varten otoksen asetuksen (EU) 2016/1036 17 artiklan mukaisesti.

                     (3)

                     Neuvosto otti otokseen valittujen yritysten osalta pöytäesineiden tuonnissa käyttöön 13,1–23,4 prosentin yksilöllisen tullin ja muiden yhteistyössä toimineiden mutta otoksen ulkopuolisten yritysten osalta painotetun keskimääräisen 17,9 prosentin tullin. Lisäksi otettiin käyttöön 36,1 prosentin tulli, jota sovelletaan kaikkien muiden kiinalaisten yritysten harjoittamaan pöytäesineiden tuontiin.

                     (4)

                     Asetuksen (EU) N:o 412/2013 liitteessä I olevaa yhteistyössä toimineiden vientiä harjoittavien tuottajien luetteloa muutettiin komission täytäntöönpanoasetuksella (EU) N:o 803/2014 (3) ja komission täytäntöönpanoasetuksella (EU) 2017/2207 (4).

                     (5)

                     Täytäntöönpanoasetuksen (EU) N:o 412/2013 3 artiklan mukaisesti kyseisen asetuksen 1 artiklan 2 kohtaa voidaan muuttaa myöntämällä asianomaiselle uudelle vientiä harjoittavalle tuottajalle sama painotettu keskimääräinen 17,9 prosentin tulli kuin se, jota sovelletaan yhteistyössä toimineisiin mutta otoksen ulkopuolisiin yrityksiin, edellyttäen että uusi pöytäesineiden vientiä harjoittava tuottaja, joka toimii Kiinan kansantasavallassa, toimittaa komissiolle riittävää näyttöä.

               B.   UUDEN VIENTIÄ HARJOITTAVAN TUOTTAJAN KOHTELUA KOSKEVA PYYNTÖ

                     (6)

                     Yritys Fujian Dehua Sanfeng Ceramics Co. Ltd, jäljempänä ’pyynnön esittäjä’, pyysi toukokuussa 2018 uuden vientiä harjoittavan tuottajan kohtelua, jäljempänä ’uuden vientiä harjoittavan tuottajan kohtelu’, ja väitti täyttävänsä kaikki täytäntöönpanoasetuksen (EU) N:o 412/2013 3 artiklassa säädetyt kolme edellytystä.

                     (7)

                     Pyynnön esittäjä toimitti komissiolle kyselyvastauksen väitteensä tueksi. Kyselyvastauksen analysoinnin jälkeen komissio pyysi lisätietoja ja asiaa tukevaa näyttöä, jotka pyynnön esittäjä toimitti.

               C.   PYYNNÖN TARKASTELU

                     (8)

                     Siltä osin kuin on kyse täytäntöönpanoasetuksen (EU) N:o 412/2013 3 artiklan a alakohdassa säädetystä edellytyksestä esittää näyttö siitä, ettei pyynnön esittäjä ole vienyt tarkasteltavana olevaa tuotetta unioniin tutkimusajanjakson aikana, pyynnön esittäjä toimitti kuukausittaiset myyntireskontransa vuosilta 2011–2017. Reskontra osoitti, että pyynnön esittäjä oli alkanut myydä tarkasteltavana olevaa tuotetta vasta tutkimusajanjakson jälkeen, maaliskuussa 2012. Tätä näyttöä tuki myös ulkomaanmyyntireskontra, sillä sen mukaan pyynnön esittäjä oli aloittanut tarkasteltavana olevan tuotteen viennin Yhdysvaltoihin maaliskuussa 2012 ja unioniin (Ranskaan) heinäkuussa 2012.

                     (9)

                     Laskujen ja muiden myyntiasiakirjojen tarkastuksessa ei löydetty näyttöä siitä, että tarkasteltavana olevaa tuotetta olisi viety unioniin ennen kyseisiä ajankohtia ja/tai tutkimusajanjakson aikana. Näin ollen komissio tuli käytettävissä olevien tietojen ja asiakirjojen perusteella siihen johtopäätökseen, että pyynnön esittäjä täyttää täytäntöönpanoasetuksen (EU) N:o 412/2013 3 artiklan a alakohdassa säädetyn edellytyksen.

                     (10)

                     Täytäntöönpanoasetuksen (EU) N:o 412/2013 3 artiklan b alakohdassa säädetyn edellytyksen osalta komissio totesi, että vuoteen 2013 asti pyynnön esittäjän omistajalla oli osuuksia kahdessa muussa yrityksessä. Tämän vuoksi pyydettiin tarkastelua varten näiden kahden etuyhteydessä olevan yrityksen perustamiseen ja liiketoimintaan liittyvät asiakirjat, mukaan lukien niiden kirjanpito sekä myynti- ja ostoreskontra. Lisäksi tarkastelua varten pyydettiin tarkasteltavana olevan tuotteen myyntiä ja ostoja koskevat asiakirjat. Saatujen asiakirjojen perusteella ei todettu muita kaupallisia tai toiminnallisia yhteyksiä kiinalaisiin viejiin tai tuottajiin, joihin sovelletaan kyseessä olevia polkumyyntitoimenpiteitä. Yhdelle etuyhteydessä olevalle yritykselle myönnettiin itse asiassa uuden vientiä harjoittavan tuottajan kohtelu vuonna 2017 (5). Näin ollen komissio tuli siihen johtopäätökseen, että pyynnön esittäjä täyttää täytäntöönpanoasetuksen (EU) N:o 412/2013 3 artiklan b alakohdassa säädetyn edellytyksen.

                     (11)

                     Täytäntöönpanoasetuksen (EU) N:o 412/2013 3 artiklan c alakohdassa säädetyn edellytyksen osalta komissio totesi toimitetun asiakirjanäytön perusteella, että pyynnön esittäjä oli tosiasiallisesti vienyt tarkasteltavana olevaa tuotetta unioniin tutkimusajanjakson jälkeen. Pyynnön esittäjä toimitti myyntisopimuksia, jotka oli tehty Saksassa toimivan asiakkaan kanssa, sekä muita myyntiasiakirjoja, jotka koskivat lokakuussa 2017 tehtyä liiketointa. Sen vuoksi komissio tuli siihen johtopäätökseen, että pyynnön esittäjä täyttää täytäntöönpanoasetuksen (EU) N:o 412/2013 3 artiklan c alakohdassa säädetyn edellytyksen.

                     (12)

                     Unionin tuotannonala ei toimittanut mitään näyttöä/tietoa, joka osoittaisi, ettei pyynnön esittäjä täytä jotakin näistä kolmesta edellytyksestä.

               D.   PÄÄTELMÄT

                     (13)

                     Komissio teki sen päätelmän, että pyynnön esittäjä täyttää vaaditut kolme edellytystä ja sitä voidaan pitää uutena vientiä harjoittavana tuottajana. Näin ollen se päätti, että pyynnön esittäjälle olisi myönnettävä uuden vientiä harjoittavan tuottajan kohtelu, minkä vuoksi sen nimi olisi lisättävä täytäntöönpanoasetuksen (EU) N:o 412/2013 liitteessä I olevaan yhteistyössä toimineiden mutta otoksen ulkopuolisten yritysten luetteloon.

               E.   ILMOITTAMINEN OSAPUOLILLE

                     (14)

                     Pyynnön esittäjälle ja unionin tuotannonalalle ilmoitettiin ne olennaiset tosiseikat ja huomiot, joiden perusteella katsottiin asianmukaiseksi myöntää yritykselle Fujian Dehua Sanfeng Ceramics Co. Ltd polkumyyntitulli, jota sovelletaan otoksen ulkopuolisiin yhteistyössä toimineisiin kiinalaisiin vientiä harjoittaviin tuottajiin.

                     (15)

                     Osapuolille annettiin mahdollisuus esittää huomautuksia. Huomautuksia ei esitetty.

                     (16)

                     Tässä asetuksessa säädetyt toimenpiteet ovat perusasetuksen 15 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Lisätään täytäntöönpanoasetuksen (EU) N:o 412/2013 liitteessä I olevaan yhteistyössä toimineiden mutta otoksen ulkopuolisten kiinalaisten vientiä harjoittavien tuottajien luetteloon seuraava yritys:

                        Yritys

                        Taric-lisäkoodi

                        Fujian Dehua Sanfeng Ceramics Co. Ltd

                        C485

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä kesäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21.

            (2)  EUVL L 131, 15.5.2013, s. 1.

            (3)  Komission täytäntöönpanoasetus (EU) N:o 803/2014, annettu 24 päivänä heinäkuuta 2014, lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 412/2013 muuttamisesta (EUVL L 219, 25.7.2014, s. 33).

            (4)  Komission täytäntöönpanoasetus (EU) 2017/2207, annettu 29 päivänä marraskuuta 2017, lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 412/2013 muuttamisesta (EUVL L 314, 30.11.2017, s. 31).

            (5)  EUVL L 314, 30.11.2017, s. 31.


title: Komission täytäntöönpanoasetus (EU) 2019/1100, annettu 27 päivänä kesäkuuta 2019, tehoaineen desmedifami hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  28.6.2019

                  FI

                  Euroopan unionin virallinen lehti

                  L 175/17

         KOMISSION TÄYTÄNTÖÖNPANOASETUS (EU) 2019/1100,
         annettu 27 päivänä kesäkuuta 2019,
         tehoaineen desmedifami hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
         sekä katsoo seuraavaa:

                     (1)

                     Komission direktiivillä 2004/58/EY (2) sisällytettiin desmedifami tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen desmedifami hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä heinäkuuta 2020.

                     (4)

                     Hakemus, jossa pyydettiin uusimaan desmedifamin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklan mukaisesti vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 21 päivänä joulukuuta 2016.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 10 päivänä tammikuuta 2018 komissiolle päätelmänsä (6) siitä, voidaanko desmedifamin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                     (9)

                     Elintarviketurvallisuusviranomainen havaitsi erityisiä huolenaiheita. Kuluttajien ja/tai karjan altistumista eläintuotteiden välityksellä jäämille, jotka sisältävät vapaata ja/tai konjugoitunutta aniliinia (luokiteltu perimää vaurioittavien aineiden kategoriaan 2 ja syöpää aiheuttavien aineiden kategoriaan 2), ja kuluttajien altistumista 4-aminofenolia sisältäville jäämille (luokiteltu perimää vaurioittavien aineiden kategoriaan 2) ei voida sulkea pois. Lisäksi elintarviketurvallisuusviranomainen totesi, että kaikkien edustavien käyttötarkoitusten osalta havaittiin suuri pitkän aikavälin riski nisäkkäille, lukuun ottamatta hyönteisiä syöviä nisäkkäitä, kun aineen käyttötapaan sisältyy vain yksi käsittelykerta. Kun on kyse edustavista käyttötarkoituksista sokerijuurikkaissa/rehujuurikkaissa, havaittiin lintuihin kohdistuva suuri pitkän aikavälin riski, kun käyttötapaan sisältyy kaksi tai kolme käsittelykertaa.

                     (10)

                     Elintarviketurvallisuusviranomainen totesi myös, ettei hormonitoimintaa häiritsevien ominaisuuksien arviointia voitu saattaa päätökseen käytettävissä olevien tietojen perusteella.

                     (11)

                     Komissio pyysi hakijaa esittämään huomautuksensa elintarviketurvallisuusviranomaisen päätelmästä ja täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti uusimista koskevan kertomuksen luonnoksesta. Hakija toimitti huomautuksensa, ja ne on tutkittu huolellisesti.

                     (12)

                     Hakijan esittämistä perusteluista huolimatta tehoainetta koskevia huolenaiheita ei voitu poistaa.

                     (13)

                     Näin ollen ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Sen vuoksi on aiheellista olla uusimatta tehoaineen desmedifami hyväksyntää kyseisen asetuksen 20 artiklan 1 kohdan b alakohdan mukaisesti.

                     (14)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (15)

                     Jäsenvaltioille olisi annettava riittävästi aikaa desmedifamia sisältävien kasvinsuojeluaineiden lupien peruuttamiseen.

                     (16)

                     Jos jäsenvaltiot myöntävät desmedifamia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 1 päivänä heinäkuuta 2020.

                     (17)

                     Desmedifamin hyväksynnän voimassaoloaikaa pidennettiin 31 päivään heinäkuuta 2020 komission täytäntöönpanoasetuksella (EU) 2019/707 (7), jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska hyväksynnän uusimatta jättämisestä on tehty päätös ennen voimassaolon myöhennettyä päättymispäivää, tätä asetusta olisi sovellettava mahdollisimman pian.

                     (18)

                     Tämä asetus ei estä desmedifamin hyväksymistä koskevan uuden hakemuksen toimittamista asetuksen (EY) N:o 1107/2009 7 artiklan nojalla.

                     (19)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusimatta jättäminen
            Tehoaineen desmedifami hyväksyntää ei uusita.

            2 artikla
            Täytäntöönpanoasetuksen (EU) N:o 540/2011 muuttaminen
            Poistetaan täytäntöönpanoasetuksen (EU) N:o 540/2011 liitteessä olevasta A osasta desmedifamia koskeva rivi 86.

            3 artikla
            Siirtymätoimenpiteet
            Jäsenvaltioiden on peruutettava desmedifamia tehoaineena sisältävien kasvinsuojeluaineiden hyväksynnät viimeistään 1 päivänä tammikuuta 2020.

            4 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on päätyttävä viimeistään 1 päivänä heinäkuuta 2020.

            5 artikla
            Voimaantulo
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä kesäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2004/58/EY, annettu 23 päivänä huhtikuuta 2004, neuvoston direktiivin 91/414/ETY muuttamisesta alfa-sypermetriinin, benalaksyylin, bromoksyniilin, desmedifamin, ioksiniilin ja fenmedifamin sisällyttämiseksi siihen tehoaineina (EUVL L 120, 24.4.2004, s. 26).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA (Euroopan elintarviketurvallisuusviranomainen), 2018. Conclusion on the peer review of the pesticide risk assessment of the active substance desmedipham EFSA Journal 2018;16(1):5150 https://www.efsa.europa.eu/en/efsajournal/pub/5150.

            (7)  Komission täytäntöönpanoasetus (EU) 2019/707, annettu 7 päivänä toukokuuta 2019, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, desmedifami, dimetoaatti, dimetomorfi, diuroni, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, foramsulfuroni, formetanaatti, metalaksyyli-M, metiokarbi, metributsiini, milbemektiini, Paecilomyces lilacinus kanta 251, fenmedifaami, fosmetti, pirimifossi-metyyli, propamokarbi, protiokonatsoli, S-metolaklori ja tebukonatsoli hyväksynnän voimassaoloajan pidentämisestä (EUVL L 120, 8.5.2019, s. 16).


title: Komission täytäntöönpanoasetus (EU) 2019/1101, annettu 27 päivänä kesäkuuta 2019, tehoaineen tolklofossimetyyli hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  28.6.2019

                  FI

                  Euroopan unionin virallinen lehti

                  L 175/20

         KOMISSION TÄYTÄNTÖÖNPANOASETUS (EU) 2019/1101,
         annettu 27 päivänä kesäkuuta 2019,
         tehoaineen tolklofossimetyyli hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
         sekä katsoo seuraavaa:

                     (1)

                     Komission direktiivillä 2006/39/EY (2) sisällytettiin tolklofossimetyyli tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen tolklofossimetyylin hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 30 päivänä huhtikuuta 2020.

                     (4)

                     Hakemus, joka koskee tolklofossimetyylin hyväksynnän uusimista, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa. Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (5)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 11 päivänä marraskuuta 2016.

                     (6)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (7)

                     Elintarviketurvallisuusviranomainen ilmoitti 8 päivänä joulukuuta 2017 komissiolle päätelmänsä (6) siitä, voidaanko tolklofossimetyylin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen hyväksyi tämän päätelmän muutetun version 5 päivänä lokakuuta 2018 ja julkaisi sen uudelleen 15 päivänä marraskuuta 2018; muutettu versio sisälsi selvityksen suojarakenteisiin tarkoitettujen koristekasvien edustavasta käyttötarkoituksesta aiheutuvasta osittain hyväksyttävästä riskistä vesieliöille (yksi kolmesta FOCUS-skenaariosta katsotaan hyväksyttäväksi). Päätelmien alkuperäinen versio poistettiin EFSA Journal -lehdestä. Komissio esitti tolklofossimetyyliin liittyvän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 24 päivänä lokakuuta 2018.

                     (8)

                     Mitä tulee komission asetuksella (EU) 2018/605 (7) käyttöön otettujen hormonitoimintaa häiritsevien ominaisuuksien tunnistamista koskeviin kriteereihin, in vivo -kokeissa ei tullut esiin näyttöä hormonivälitteisistä vaikutuksista, minkä vuoksi elintarviketurvallisuusviranomainen pitää erittäin epätodennäköisenä, että tolklofossimetyyli olisi hormonitoimintaa häiritsevä aine. Sen vuoksi komissio katsoo, että tolklofossimetyylillä ei pitäisi katsoa olevan hormonitoimintaa häiritseviä ominaisuuksia.

                     (9)

                     Komissio pyysi hakijaa esittämään huomautuksensa elintarviketurvallisuusviranomaisen päätelmän muutetusta versiosta ja täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti uusimista koskevan kertomuksen luonnoksesta. Hakija toimitti huomautuksensa, ja ne on tutkittu huolellisesti.

                     (10)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden tolklofossimetyyliä sisältävän kasvinsuojeluaineen yhden tai useamman edustavan käyttötarkoituksen osalta.

                     (11)

                     Sen vuoksi on aiheellista uusia tehoaineen tolklofossimetyyli hyväksyntä.

                     (12)

                     Asetuksen (EY) N:o 1107/2009 14 artiklan 1 kohdan mukaisesti, luettuna yhdessä sen 6 artiklan kanssa, ja ottaen huomioon nykyisen tieteellisen ja teknisen tietämyksen, hyväksyntään on kuitenkin aiheellista sisällyttää tiettyjä edellytyksiä ja rajoituksia. On aiheellista rajoittaa etenkin tolklofossimetyyliä sisältävien kasvinsuojeluaineiden käyttöä, jotta voidaan minimoida kuluttajien altistuminen tietyille metaboliiteille ja vähentää vesieliöiden ja luonnonvaraisten nisäkkäiden altistumista tälle aineelle sallimalla sen käyttö ainoastaan koristekasveissa ja perunoissa.

                     (13)

                     Tolklofossimetyylin hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten tolklofossimetyyliä sisältäviä kasvinsuojeluaineita voidaan hyväksyä. Näin ollen on asianmukaista poistaa rajoitus, jonka mukaan käyttötarkoituksena voi olla ainoastaan käyttö sienitautien torjunta-aineena.

                     (14)

                     Täytäntöönpanoasetuksen (EU) N:o 540/2011 liitettä olisi sen vuoksi muutettava.

                     (15)

                     Tolklofossimetyylin hyväksynnän voimassaoloaikaa pidennettiin komission täytäntöönpanoasetuksella (EU) 2019/168 (8)30 päivään huhtikuuta 2020, jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska uusimista koskeva päätös on kuitenkin tehty jo ennen voimassaolon myöhennettyä päättymispäivää, tätä asetusta olisi sovellettava 1 päivästä syyskuuta 2019.

                     (16)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusiminen
            Uusitaan tehoaineen tolklofossimetyyli hyväksyntä liitteessä I esitetyllä tavalla.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä syyskuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä kesäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2006/39/EY, annettu 12 päivänä huhtikuuta 2006, neuvoston direktiivin 91/414/ETY muuttamisesta klodinafoppin, pirimikarbin, rimsulfuronin, tolklofossi-metyylin ja tritikonatsolin sisällyttämiseksi siihen tehoaineina (EUVL L 104, 13.4.2006, s. 30).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA (Euroopan elintarviketurvallisuusviranomainen), 2018. Conclusion on the peer review of the pesticide risk assessment of the active substance tolclofos-methyl. EFSA Journal 2018;16(1):5130, 25 s. doi: 10.2903/j.efsa.2018.5130.

            (7)  Komission asetus (EU) 2018/605, annettu 19 päivänä huhtikuuta 2018, asetuksen (EY) N:o 1107/2009 liitteen II muuttamisesta vahvistamalla tieteelliset kriteerit hormonitoimintaa häiritsevien ominaisuuksien määrittämiseksi (EUVL L 101, 20.4.2018, s. 33.)

            (8)  Komission täytäntöönpanoasetus (EU) 2019/168, annettu 31 päivänä tammikuuta 2019, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden abamektiini, Bacillus subtilis (Cohn 1872) kanta QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluraliini, klodinafoppi, klopyralidi, Cydia pomonella Granulovirus (CpGV), syprodiniili, diklorproppi-P, epoksikonatsoli, fenpyroksimaatti, fluatsinami, flutolaniili, fosetyyli, Lecanicillium muscarium, mepanipyriimi, mepikvatti, Metarhizium anisopliae var. Anisopliae, metkonatsoli, metrafenoni, Phlebiopsis gigantea, pirimikarbi, Pseudomonas chlororaphis kanta: MA 342, pyrimetaniili, Pythium oligandrum, rimsulfuroni, spinosadi, Streptomyces K61, tiaklopridi, tolklofossi-metyyli, Trichoderma asperellum, Trichoderma atroviride, Trichoderma gamsii, Trichoderma harzianum, triklopyyri, trineksapakki, tritikonatsoli, Verticillium albo-atrum ja tsiraami hyväksynnän voimassaoloajan pidentämisestä (EUVL L 33, 5.2.2019, s. 1).

            LIITE I

                        Nimi, tunnistenumero

                        IUPAC-nimi

                        Puhtaus (1)

                        Hyväksymispäivä

                        Hyväksynnän päättymispäivä

                        Erityiset määräykset

                        Tolklofossimetyyli
                        CAS-numero: 57018-04-9
                        CIPAC-numero: 479

                        O-2,6-dikloori-p-tolyyli O,O-dimetyylifosforotioaatti
                        O-2,6-dikloori-4-metyylifenyyli O,O-dimetyylifosforotioaatti

                        ≥ 960 g/kg
                        Seuraavia epäpuhtauksia pidetään toksikologisesti huolestuttavina eivätkä ne saa ylittää seuraavia määriä teknisessä materiaalissa:
                        Metanoli, enintään 1 g/kg

                        1. syyskuuta 2019

                        31. elokuuta 2034

                        Käyttö sallittu ainoastaan koristekasveissa ja perunoissa.
                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon tolklofossi-metyyliin liittyvän uusimista koskevan kertomuksen päätelmät ja erityisesti sen lisäykset I ja II.
                        Tässä kokonaisarvioinnissa jäsenvaltioiden on kiinnitettävä erityistä huomiota

                                    —

                                    vesieliöille ja nisäkkäille aiheutuvaan riskiin

                                    —

                                    kuluttajille aiheutuvaan riskiin, erityisesti mahdolliseen DM-TM-CH2OH -metaboliitista aiheutuvaan riskiin perunojen osalta

                                    —

                                    käyttäjiin, työntekijöihin ja sivullisiin kohdistuvaan riskiin.

                              Käyttöedellytyksiin on tarvittaessa sisällyttävä riskinhallintatoimenpiteitä.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa uusimiskertomuksessa.

            LIITE II
            Muutetaan täytäntöönpanoasetuksen (EU) N:o 540/2011 liite seuraavasti:

                        1)

                        Poistetaan A osasta tolklofossimetyyliä koskeva 126 kohta.

                        2)

                        Lisätään B osaan kohta seuraavasti:

                                    N:o

                                    Nimi, tunnistenumero

                                    IUPAC-nimi

                                    Puhtaus (1)

                                    Hyväksymispäivä

                                    Hyväksynnän päättymispäivä

                                    Erityiset määräykset

                                    ”138

                                    Tolklofossimetyyli
                                    CAS-numero: 57018-04-9
                                    CIPAC-numero: 479

                                    O-2,6-dikloori-p-tolyyli O,O-dimetyylifosforotioaatti
                                    O-2,6-dikloori-4-metyylifenyyli O,O-dimetyylifosforotioaatti

                                    ≥ 960 g/kg
                                    Seuraavia epäpuhtauksia pidetään toksikologisesti huolestuttavina eivätkä ne saa ylittää seuraavia määriä teknisessä materiaalissa:
                                    Metanoli, enintään 1 g/kg

                                    1. syyskuuta 2019

                                    31. elokuuta 2034

                                    Käyttö sallittu ainoastaan koristekasveissa ja perunoissa.
                                    Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon tolklofossimetyyliin liittyvän uusimista koskevan kertomuksen päätelmät ja erityisesti sen lisäykset I ja II.
                                    Tässä kokonaisarvioinnissa jäsenvaltioiden on kiinnitettävä erityistä huomiota

                                                —

                                                vesieliöille ja nisäkkäille aiheutuvaan riskiin

                                                —

                                                kuluttajille aiheutuvaan riskiin, erityisesti mahdolliseen DM-TM-CH2OH -metaboliitista aiheutuvaan riskiin perunojen osalta

                                                —

                                                käyttäjiin, työntekijöihin ja sivullisiin kohdistuvaan riskiin.

                                          Käyttöedellytyksiin on tarvittaessa sisällyttävä riskinhallintatoimenpiteitä.”

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa uusimiskertomuksessa.


title: Komission täytäntöönpanoasetus (EU) 2019/1103, annettu 27 päivänä kesäkuuta 2019, tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta

text:
                  28.6.2019

                  FI

                  Euroopan unionin virallinen lehti

                  L 175/31

         KOMISSION TÄYTÄNTÖÖNPANOASETUS (EU) 2019/1103,
         annettu 27 päivänä kesäkuuta 2019,
         tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/1996 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003 (1) ja erityisesti sen 11 artiklan b alakohdan,
         sekä katsoo seuraavaa:

                     (1)

                     Asetuksen (EY) N:o 1210/2003 liitteessä III luetellaan Irakin entisen hallituksen julkisyhteisöt, yhtiöt ja virastot sekä luonnolliset henkilöt, oikeushenkilöt, elimet ja yhteisöt, joille kuuluvat, Irakin ulkopuolella 22 päivänä toukokuuta 2003 olleet varat ja muut taloudelliset resurssit jäädytetään kyseisen asetuksen nojalla.

                     (2)

                     Yhdistyneiden kansakuntien turvallisuusneuvoston pakotekomitea päätti 24 päivänä kesäkuuta 2019 poistaa 17 kohtaa niiden henkilöiden tai yhteisöjen luettelosta, joiden varat ja muut taloudelliset resurssit olisi jäädytettävä.

                     (3)

                     Sen vuoksi asetuksen (EY) N:o 1210/2003 liitettä III olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1210/2003 liite III tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä kesäkuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EUVL L 169, 8.7.2003, s. 6.

            LIITE
            Poistetaan neuvoston asetuksen (EY) N:o 1210/2003 liitteestä III seuraavat kohdat:

                           ”18.

                           AUTOMOBILE STATE ENTERPRISE. Osoite: Near Andulus Square, off Nidal Street, P.O. Box 3270, Bagdad, Irak.”

                           ”30.

                           DIRECTORATE GENERAL OF MEDICAL SUPPLIES (alias DIRECTORATE GENERAL OF MEDICAL APPLIANCES). Osoitteet: a) P.O. Box 17041, Bagdad, Irak; b) P.O. Box 17014, Al-Hurriya, Bagdad, Irak.”

                           ”33.

                           DIRECTORATE OF TRANSFORMERS PROJECT. Osoite: P.O. Box 21, Baquba, Diala, Irak.”

                           ”60.

                           IRAQI COMPANY FOR CARTON MANUFACTURIES. Osoite: P.O. Box 29029, Za'Faraniya, Bagdad, Irak.”

                           ”66.

                           IRAQI REFRESHMENT COMPANY. Osoite: P.O. Box 2339, Alwiyah, Za'Faraniya, Industrial Area, Bagdad, Irak.”

                           ”82.

                           MISHRAQ SULPHUR STATE ENTERPRISE. Osoite: P.O. Box 54, Al Ishraq-Ninawa, Mosul, Irak.”

                           ”103.

                           NORTHERN CEMENT STATE ENTERPRISE. Osoite: P.O. Box 1, Sulaimaniyah, Irak.”

                           ”114.

                           STATE BATTERY MANUFACTURING ESTABLISHMENT (alias STATE BATTERY MANUFACTURING ENTERPRISE). Osoite: P.O. Box 190, Al-Waziriyah, Safi El-Din, Al-Hilli St., Bagdad, Irak.”

                           ”120.

                           STATE COMPANY FOR PLASTIC BAGS INDUSTRIES IN TIKRIT. Osoite: P.O. Box 12, Muhafadha Salah Aldin, Tikrit, Irak.”

                           ”136.

                           STATE ENTERPRISE FOR GLASS AND CERAMIC INDUSTRIES. Osoite: Ramadi, Al Anbar, Irak.”

                           ”148.

                           STATE ENTERPRISE FOR RAW BUILDING MATERIALS. Osoite: P.O. Box 5890, Alwiya, near Unknown Soldier, Saadoun Street, Bagdad, Irak.”

                           ”154.

                           STATE ENTERPRISE FOR WOOD INDUSTRIES. Osoitteet: a) Abu Sukhair, P.O. Box 20, Najaf, Irak; b) Manadhira, Al-Najaf, Irak.”

                           ”182.

                           STATE ORGANIZATION FOR INDUSTRIAL DEVELOPMENT. Osoite: Khullani Square, Khulafa St., Bagdad, Irak.”

                           ”187.

                           STATE ORGANIZATION FOR ROADS AND BRIDGES (alias a) STATE ESTABLISHMENT OF BRIDGES CONSTRUCTION, b) STATE ESTABLISHMENT FOR MIDDLE AREA (ROADS), c) STATE ESTABLISHMENT OF CONSTRUCTION OF ROADS (SOUTHERN AREA), d) STATE ESTABLISHMENT OF CONSTRUCTION OF ROADS (NORTHERN AREA), e) STATE ESTABLISHMENT OF CONSTRUCTION OF ROADS (MIDDLE AREA AROUND ELPHURATE), f) STATE ESTABLISHMENT OF EXPRESSWAY ROADS). Osoitteet: a) Karradat Mariam, Karkh, P.O. Box 917, Bagdad, Irak; b) Nassiryah, Irak; c) Kirkuk, Irak; d) Hilla, Irak; e) Yousufia, Irak.”

                           ”185.

                           STATE ORGANIZATION FOR MINERALS. Osoite: P.O. Box 2330, Sa'doon Street, Bagdad, Irak.”

                           ”27.

                           DIRECTORATE GENERAL OF GENERATION AND TRANSMISSION OF ELECTRICITY. Osoite: P.O. Box 1058, Al-Masbah, Building 4/356, Bagdad, Irak.”

                           ”89.

                           NASSIRITYAH THERMAL POWER STATION. Osoite: P.O. Box 31, Nassiriyah, Irak.”


title: Komission täytäntöönpanoasetus (EU) 2019/1288, annettu 25 päivänä heinäkuuta 2019, nimityksen kirjaamisesta aitojen perinteisten tuotteiden rekisteriin ”Rögös túró” (APT)

text:
                  1.8.2019

                  FI

                  Euroopan unionin virallinen lehti

                  L 203/1

         KOMISSION TÄYTÄNTÖÖNPANOASETUS (EU) 2019/1288,
         annettu 25 päivänä heinäkuuta 2019,
         nimityksen kirjaamisesta aitojen perinteisten tuotteiden rekisteriin ”Rögös túró” (APT)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Unkarin hakemus nimityksen ”Rögös túró” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Rögös túró” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Rögös túró” (APT).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.3 ”Juustot” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä heinäkuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 111, 25.3.2019, s. 5.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2019/1289, annettu 31 päivänä heinäkuuta 2019, Corynebacterium glutamicum KCCM 11201P -bakteerin tuottaman L-valiinin hyväksymisestä kaikkien eläinlajien rehun lisäaineena (ETA:n kannalta merkityksellinen teksti.)

text:
                  1.8.2019

                  FI

                  Euroopan unionin virallinen lehti

                  L 203/2

         KOMISSION TÄYTÄNTÖÖNPANOASETUS (EU) 2019/1289,
         annettu 31 päivänä heinäkuuta 2019,

            Corynebacterium glutamicum KCCM 11201P -bakteerin tuottaman L-valiinin hyväksymisestä kaikkien eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                     L-valiinin hyväksymistä varten on toimitettu hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemus koskee Corynebacterium glutamicum KCCM 11201P -bakteerin tuottaman L-valiinin hyväksymistä kaikille eläinlajeille tarkoitettuna rehun lisäaineena, joka luokitellaan lisäaineluokkaan ”ravitsemukselliset lisäaineet”.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 28 päivänä marraskuuta 2018 antamassaan lausunnossa (2), että Corynebacterium glutamicum KCCM 11201P -bakteerin tuottamalla L-valiinilla ei ole haitallisia vaikutuksia eläinten terveyteen, ihmisten terveyteen eikä ympäristöön, kun sillä täydennetään ravintoa asianmukaisina määrinä ja ehdotettujen käyttöedellytysten mukaisesti. Elintarviketurvallisuusviranomainen totesi myös, että tämän lisäaineen katsotaan olevan eläinten ruokinnassa välttämättömän aminohapon L-valiinin tehokas lähde, ja jotta lisäaine olisi tehokas märehtijöillä, se olisi suojattava pötsihajotukselta. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                     Kyseisen aineen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva, liitteessä kuvattu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä heinäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  EFSA Journal (2019); 17(1):5538.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        mg/kg täysrehua, jonka kosteuspitoisuus on 12 %

                           Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit

                        3c371

                        —

                        L-valiini

                           Lisäaineen koostumus:

                        Jauhe, joka sisältää vähintään 98 % L-valiinia (kuiva-aineesta) ja jonka vesipitoisuus on enintään 1,5 %

                           Tehoaineen ominaispiirteiden kuvaus:

                        L-valiini ((2S)-2-amino-3-metyylibutaanihappo), jota tuottaa Corynebacterium glutamicum KCCM 11201P
                        Kemiallinen kaava: C5H11NO2

                        CAS-numero: 72-18-4

                           Analyysimenetelmä
                            (1):
                        L-valiinin tunnistaminen rehun lisäaineesta:

                                    —

                                    Food Chemical Codex ”L-valine monograph”

                              Valiinin määrän määrittäminen rehun lisäaineesta:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS)

                              Valiinin määrän määrittäminen esiseoksista, rehuaineista ja rehuseoksista:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS) – komission asetus (EY) N:o 152/2009 (liite III, F)

                              Valiinin määrän määrittäminen vedestä:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FD)

                        Kaikki lajit

                        —

                                    1.

                                    L-valiinia saa saattaa markkinoille ja käyttää valmisteesta koostuvana lisäaineena.

                                    2.

                                    Lisäainetta saa käyttää juomaveteen.

                                    3.

                                    Lisäaineen ja esiseoksen käyttöohjeissa on mainittava varastointia koskevat edellytykset, stabiilisuus lämpökäsittelyssä ja stabiilisuus juomavedessä.

                                    4.

                                    Lisäaineen ja esiseosten etiketissä on mainittava seuraavaa: ”Täydennettäessä ravintoa L-valiinilla, etenkin juomaveteen sekoitettuna, on otettava huomioon kaikki välttämättömät ja ehdollisesti välttämättömät aminohapot epätasapainon välttämiseksi.”

                        21. elokuuta 2029

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2019/1757, annettu 23 päivänä lokakuuta 2019, täytäntöönpanoasetuksen (EU) 2018/659 liitteen I muuttamisesta Ison-Britannian ja Pohjois-Irlannin yhdistyneen kuningaskunnan ja sen kruunun alaisuuteen kuuluvien alueiden sisällyttämiseksi luetteloon sellaisista kolmansista maista ja kolmansien maiden alueen osista, joista elävien hevoseläinten sekä hevoseläinten siemennesteen, munasolujen ja alkioiden saapuminen unioniin on sallittu (ETA:n kannalta merkityksellinen teksti)

text:
                  24.10.2019

                  FI

                  Euroopan unionin virallinen lehti

                  L 270/60

         KOMISSION TÄYTÄNTÖÖNPANOASETUS (EU) 2019/1757,
         annettu 23 päivänä lokakuuta 2019,
         täytäntöönpanoasetuksen (EU) 2018/659 liitteen I muuttamisesta Ison-Britannian ja Pohjois-Irlannin yhdistyneen kuningaskunnan ja sen kruunun alaisuuteen kuuluvien alueiden sisällyttämiseksi luetteloon sellaisista kolmansista maista ja kolmansien maiden alueen osista, joista elävien hevoseläinten sekä hevoseläinten siemennesteen, munasolujen ja alkioiden saapuminen unioniin on sallittu
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 3 artiklan 2 kohdan ja 9 artiklan 1 kohdan c alakohdan,
         ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa, siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (2) ja erityisesti sen 17 artiklan 3 kohdan,
         ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (3) ja erityisesti sen 2 artiklan i alakohdan, 12 artiklan 1, 4 ja 5 kohdan, 13 artiklan 2 kohdan sekä 15, 16, 17 ja 19 artiklan,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ’SEU’, 50 artiklan mukaisesti. Eurooppa-neuvosto antoi 11 päivänä huhtikuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/584 (4) SEU 50 artiklan 3 kohdan mukaisen määräajan pidentämisestä. Kyseisen päätöksen mukaisesti SEU 50 artiklan 3 kohdassa määrättyä määräaikaa pidennettiin edelleen 31 päivään lokakuuta 2019 asti. Unionin lainsäädäntöä lakataan soveltamasta Yhdistyneeseen kuningaskuntaan ja Yhdistyneessä kuningaskunnassa 1 päivästä marraskuuta 2019, jäljempänä ’eroamispäivä’.

                     (2)

                     Direktiivissä 2009/156/EY säädetään eläinten terveyttä koskevista vaatimuksista hevoseläinten unioniin tuonnin osalta. Siinä säädetään, että unioniin saa tuoda ainoastaan sellaisia hevoseläimiä, jotka tulevat kyseisen direktiivin mukaisesti laadittuun kolmansien maiden luetteloon sisältyvästä kolmannesta maasta tai kolmannen maan osasta ja joiden mukana on kyseisen direktiivin mukaisesti laaditun mallin mukainen terveystodistus.

                     (3)

                     Direktiivissä 92/65/ETY vahvistetaan hevoseläinten siemennesteen, munasolujen ja alkioiden unioniin tapahtuvassa tuonnissa sovellettavat eläinten terveyttä koskevat vaatimukset. Siinä säädetään, että unioniin saa tuoda ainoastaan sellaista tavaraa, joka tulee kyseisen direktiivin mukaisesti laadittuun kolmansien maiden luetteloon sisältyvästä kolmannesta maasta tai kolmannen maan osasta ja jonka mukana on kyseisen direktiivin mukaisesti laaditun mallin mukainen terveystodistus. Terveystodistuksessa on vahvistettava, että tavara tulee hyväksytyltä keinosiemennysasemalta ja varastointiasemalta tai siirto- ja tuotantoryhmältä, joka tarjoaa vähintään kyseisen direktiivin liitteessä D olevassa I luvussa esitettyjä takeita vastaavat takeet.

                     (4)

                     Komission täytäntöönpanoasetuksessa (EU) 2018/659 (5) vahvistetaan muun muassa luettelo sellaisista kolmansista maista ja kolmansien maiden alueen osista, joista jäsenvaltiot sallivat elävien hevoseläinten sekä hevoseläinten siemennesteen, munasolujen ja alkioiden saapumisen unioniin.

                     (5)

                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa ja tiettyjen hyödykkeiden osalta sen kruunun alaisuuteen kuuluvat alueet täyttävät direktiiveissä 2009/156/EY ja 92/65/ETY sekä täytäntöönpanoasetuksessa (EU) 2018/659 säädetyt edellytykset, jotka koskevat elävien hevoseläinten sekä hevoseläinten siemennesteen, munasolujen ja alkioiden lähetysten saapumista unioniin, eroamispäivästä, sillä ne noudattavat edelleen unionin lainsäädäntöä aluksi vähintään yhdeksän kuukautta kestävän ajanjakson ajan.

                     (6)

                     Näin ollen kun otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Ison-Britannian ja Pohjois-Irlannin yhdistynyt kuningaskunta ja sen kruunun alaiset alueet olisi sisällytettävä täytäntöönpanoasetuksen (EU) 2018/659 liitteessä I vahvistettuun luetteloon sellaisista kolmansista maista ja kolmansien maiden alueen osista, joista sallitaan elävien hevoseläinten sekä hevoseläinten siemennesteen, munasolujen ja alkioiden saapuminen.

                     (7)

                     Ison-Britannian ja Pohjois-Irlannin yhdistynyt kuningaskunta ja sen kruunun alaiset alueet olisi hevoseläinten terveydentilan osalta osoitettava terveysluokitusryhmään A, ja olisi sallittava kaikentyyppinen saapuminen ja kaikkien hevoseläinluokkien saapuminen.

                     (8)

                     Sen vuoksi täytäntöönpanoasetuksen (EU) 2018/659 liitettä I olisi muutettava.

                     (9)

                     Tätä asetusta olisi sovellettava 1 päivästä marraskuuta 2019, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetuksen (EU) 2018/659 liite I tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä marraskuuta 2019.
            Tätä päätöstä ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 268, 24.9.1991, s. 56.

            (2)  EYVL L 268, 14.9.1992, s. 54.

            (3)  EUVL L 192, 23.7.2010, s. 1.

            (4)  Eurooppa-neuvoston päätös (EU) 2019/584, tehty yhteisymmärryksessä Yhdistyneen kuningaskunnan kanssa, annettu 11 päivänä huhtikuuta 2019, SEU 50 artiklan 3 kohdan mukaisen määräajan pidentämisestä (EUVL L 101, 11.4.2019, s. 1).

            (5)  Komission täytäntöönpanoasetus (EU) 2018/659, annettu 12 päivänä huhtikuuta 2018, elävien hevoseläinten sekä hevoseläinten siemennesteen, munasolujen ja alkioiden unioniin saapumista koskevat edellytykset (EUVL L 110, 30.4.2018, s. 1).

            LIITE
            Muutetaan täytäntöönpanoasetuksen (EU) 2018/659 liitteessä I oleva taulukko seuraavasti:

                        a)

                        lisätään Falklandinsaaria koskevan kohdan jälkeen rivit seuraavasti:

                                    ”GB

                                    Ison-Britannian ja Pohjois-Irlannin yhdistynyt kuningaskunta

                                    GB-0

                                    Koko maa

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Guernsey

                                    GG-0

                                    Koko maa

                                    A

                                    X

                                    X

                                    X

                                    X

                                    X”

                        b)

                        lisätään Israelia koskevan kohdan jälkeen rivi seuraavasti:

                                    ”IM

                                    Mansaari

                                    IM-0

                                    Koko maa

                                    A

                                    X

                                    X

                                    X

                                    X

                                    X”

                        c)

                        lisätään Islantia koskevan kohdan jälkeen rivi seuraavasti:

                                    ”JE

                                    Jersey

                                    JE-0

                                    Koko maa

                                    A

                                    X

                                    X

                                    X

                                    X

                                    X”


title: Komission täytäntöönpanoasetus (EU) 2019/1758, annettu 23 päivänä lokakuuta 2019, asetuksen (EY) N:o 1251/2008 liitteen III muuttamisesta Ison-Britannian ja Pohjois-Irlannin yhdistyneen kuningaskunnan ja sen kruunun alaisuuteen kuuluvien alueiden sisällyttämiseksi sellaisten kolmansien maiden, alueiden, vyöhykkeiden tai osastojen luetteloon, joista vesiviljelyeläinten lähetysten tuonti Euroopan unioniin on sallittu (ETA:n kannalta merkityksellinen teksti)

text:
                  24.10.2019

                  FI

                  Euroopan unionin virallinen lehti

                  L 270/63

         KOMISSION TÄYTÄNTÖÖNPANOASETUS (EU) 2019/1758,
         annettu 23 päivänä lokakuuta 2019,
         asetuksen (EY) N:o 1251/2008 liitteen III muuttamisesta Ison-Britannian ja Pohjois-Irlannin yhdistyneen kuningaskunnan ja sen kruunun alaisuuteen kuuluvien alueiden sisällyttämiseksi sellaisten kolmansien maiden, alueiden, vyöhykkeiden tai osastojen luetteloon, joista vesiviljelyeläinten lähetysten tuonti Euroopan unioniin on sallittu
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 22 artiklan ja 61 artiklan 3 kohdan,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla. Eurooppa-neuvosto antoi 11 päivänä huhtikuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/584 (2) SEU 50 artiklan 3 kohdan mukaisen määräajan pidentämisestä. Kyseisen päätöksen mukaan SEU 50 artiklan 3 kohdassa määrättyä määräaikaa on pidennetty 31 päivään lokakuuta 2019. Sen vuoksi unionin lainsäädäntöä lakataan soveltamasta Yhdistyneeseen kuningaskuntaan ja Yhdistyneessä kuningaskunnassa 1 päivästä marraskuuta 2019, jäljempänä ’eroamispäivä’.

                     (2)

                     Komission asetuksen (EY) N:o 1251/2008 (3) liitteessä III vahvistetaan luettelo kolmansista maista, alueista, vyöhykkeistä tai osastoista, joista vesiviljeltyeläinten tuonti unioniin on sallittua.

                     (3)

                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa ja sen kruunun alaisuuteen kuuluvat alueet täyttävät tiettyjen hyödykkeiden osalta asetuksessa (EY) N:o 1251/2008 säädetyt edellytykset, jotka koskevat vesiviljelyeläinten lähetysten tuontia unioniin, eroamispäivästä, sillä ne noudattavat edelleen unionin lainsäädäntöä aluksi vähintään yhdeksän kuukautta kestävän ajanjakson ajan.

                     (4)

                     Kun siis otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Yhdistynyt kuningaskunta ja sen kruunun alaiset alueet olisi sisällytettävä asetuksen (EY) N:o 1251/2008 liitteessä III vahvistettuun luetteloon kolmansista maista, alueista, vyöhykkeistä tai osastoista, joista vesiviljelyeläinten lähetysten tuonti unioniin on sallittua.

                     (5)

                     Sen vuoksi asetuksen (EY) N:o 1251/2008 liitettä III olisi muutettava.

                     (6)

                     Tätä asetusta olisi sovellettava 1 päivästä marraskuuta 2019, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1251/2008 liite III tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä marraskuuta 2019.
            Tätä asetusta ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 328, 24.11.2006, s. 14.

            (2)  Eurooppa-neuvoston päätös (EU) 2019/584, tehty yhteisymmärryksessä Yhdistyneen kuningaskunnan kanssa, annettu 11 päivänä huhtikuuta 2019, SEU 50 artiklan 3 kohdan mukaisen määräajan pidentämisestä (EUVL L 101, 11.4.2019, s. 1).

            (3)  Komission asetus (EY) N:o 1251/2008, annettu 12 päivänä joulukuuta 2008, neuvoston direktiivin 2006/88/EY täytäntöönpanosta vesiviljelyeläinten ja niistä saatavien tuotteiden markkinoille saattamista ja yhteisöön tuontia koskevien edellytysten ja todistusvaatimusten osalta ja tartunnanlevittäjälajien luettelon vahvistamiseksi (EUVL L 337, 16.12.2008, s. 41).

            LIITE
            Muutetaan asetuksen (EY) N:o 1251/2008 liitteessä III oleva taulukko seuraavasti:

                        a)

                        Lisätään Cookinsaaria koskevan kohdan jälkeen rivit seuraavasti:

                                    ”GB

                                    Ison-Britannian ja Pohjois-Irlannin yhdistynyt kuningaskunta

                                    X

                                    X

                                    X

                                    Koko maa

                                    GG

                                    Guernsey

                                    X

                                    X

                                    X

                                    Koko maa”

                        b)

                        Lisätään Israelia koskevan kohdan jälkeen rivit seuraavasti:

                                    ”IM

                                    Isle of Man

                                    X

                                    Koko maa

                                    JE

                                    Jersey

                                    X

                                    X

                                    X

                                    Koko maa”


title: Komission täytäntöönpanoasetus (EU) 2019/1759 annettu 23 päivänä lokakuuta 2019, asetuksen (EU) N:o 605/2010 liitteen I muuttamisesta Ison-Britannian ja Pohjois-Irlannin yhdistyneen kuningaskunnan ja sen kruunun alaisuuteen kuuluvien alueiden sisällyttämiseksi sellaisten kolmansien maiden tai niiden osien luetteloon, joista ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien tuonti unioniin on sallittu (ETA:n kannalta merkityksellinen teksti)

text:
                  24.10.2019

                  FI

                  Euroopan unionin virallinen lehti

                  L 270/66

         KOMISSION TÄYTÄNTÖÖNPANOASETUS (EU) 2019/1759
         annettu 23 päivänä lokakuuta 2019,
         asetuksen (EU) N:o 605/2010 liitteen I muuttamisesta Ison-Britannian ja Pohjois-Irlannin yhdistyneen kuningaskunnan ja sen kruunun alaisuuteen kuuluvien alueiden sisällyttämiseksi sellaisten kolmansien maiden tai niiden osien luetteloon, joista ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien tuonti unioniin on sallittu
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 4 kohdan sekä 9 artiklan 4 kohdan,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ’SEU’, 50 artiklan mukaisesti. Eurooppa-neuvosto antoi 11 päivänä huhtikuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/584 (2) SEU 50 artiklan 3 kohdan mukaisen määräajan pidentämisestä. Päätöksen mukaisesti SEU 50 artiklan 3 kohdassa määrättyä määräaikaa pidennettiin edelleen 31 päivään lokakuuta 2019. Unionin lainsäädäntöä lakataan näin ollen soveltamasta Yhdistyneeseen kuningaskuntaan ja Yhdistyneessä kuningaskunnassa 1 päivästä marraskuuta 2019, jäljempänä ’eroamispäivä’.

                     (2)

                     Komission asetuksessa (EU) N:o 605/2010 (3) vahvistetaan kansanterveyttä ja eläinten terveyttä sekä eläinlääkärintodistuksia koskevat vaatimukset ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien unionin alueelle tuontia varten ja sellaisten kolmansien maiden tai niiden osien luettelo, joista tällaisten erien tuominen unionin alueelle on sallittua.

                     (3)

                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa ja sen kruunun alaisuuteen kuuluvat alueet täyttävät asetuksessa (EU) N:o 605/2010 säädetyt edellytykset, jotka koskevat ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien tuontia unioniin, eroamispäivästä, sillä ne noudattavat edelleen unionin lainsäädäntöä aluksi vähintään yhdeksän kuukautta kestävän ajanjakson ajan.

                     (4)

                     Kun siis otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Yhdistynyt kuningaskunta ja sen kruunun alaiset alueet olisi sisällytettävä sarakkeisiin A, B ja C asetuksen (EU) N:o 605/2010 liitteessä I vahvistetussa luettelossa kolmansista maista ja niiden osista, joista ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien tuonti unioniin on sallittua.

                     (5)

                     Sen vuoksi asetuksen (EU) N:o 605/2010 liitettä I olisi muutettava.

                     (6)

                     Tätä asetusta olisi sovellettava eroamispäivästä, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 605/2010 liite I tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Tätä asetusta sovelletaan eroamispäivästä alkaen.
            Tätä asetusta ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 18, 23.1.2003, s. 11.

            (2)  Eurooppa-neuvoston päätös (EU) 2019/584, tehty yhteisymmärryksessä Yhdistyneen kuningaskunnan kanssa, annettu 11 päivänä huhtikuuta 2019, SEU 50 artiklan 3 kohdan mukaisen määräajan pidentämisestä (EUVL L 101, 11.4.2019, s. 1).

            (3)  Komission asetus (EU) N:o 605/2010, annettu 2 päivänä heinäkuuta 2010, eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon, maitotuotteiden, ternimaidon ja ternimaitotuotteiden Euroopan unionin alueelle tuontia varten (EUVL L 175, 10.7.2010, s. 1).

            LIITE
            Muutetaan asetuksen (EU) N:o 605/2010 liitteessä I oleva taulukko seuraavasti:

                        a)

                        lisätään Etiopiaa koskevan kohdan jälkeen rivit seuraavasti:

                                    ”GB

                                    Ison-Britannian ja Pohjois-Irlannin yhdistynyt kuningaskunta

                                    +

                                    +

                                    +

                                    GG

                                    Guernsey

                                    +

                                    +

                                    +”

                        b)

                        lisätään Israelia koskevan kohdan jälkeen rivi seuraavasti:

                                    ”IM

                                    Mansaari

                                    +

                                    +

                                    +”

                        c)

                        lisätään Islantia koskevan kohdan jälkeen rivi seuraavasti:

                                    ”JE

                                    Jersey

                                    +

                                    +

                                    +”


title: Komission täytäntöönpanoasetus (EU) 2019/1760 annettu 23 päivänä lokakuuta 2019, asetuksen (EY) N:o 119/2009 liitteen I muuttamisesta Ison-Britannian ja Pohjois-Irlannin yhdistyneen kuningaskunnan sisällyttämiseksi sellaisten kolmansien maiden tai niiden osien luetteloon, joista luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihalähetysten tuonti unioniin on sallittu (ETA:n kannalta merkityksellinen teksti)

text:
                  24.10.2019

                  FI

                  Euroopan unionin virallinen lehti

                  L 270/69

         KOMISSION TÄYTÄNTÖÖNPANOASETUS (EU) 2019/1760
         annettu 23 päivänä lokakuuta 2019,
         asetuksen (EY) N:o 119/2009 liitteen I muuttamisesta Ison-Britannian ja Pohjois-Irlannin yhdistyneen kuningaskunnan sisällyttämiseksi sellaisten kolmansien maiden tai niiden osien luetteloon, joista luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihalähetysten tuonti unioniin on sallittu
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 4 kohdan sekä 9 artiklan 4 kohdan,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla. Eurooppa-neuvosto antoi 11 päivänä huhtikuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/584 (2) SEU 50 artiklan 3 kohdan mukaisen määräajan pidentämisestä. Kyseisen päätöksen mukaan SEU 50 artiklan 3 kohdassa määrättyä määräaikaa on pidennetty 31 päivään lokakuuta 2019. Näin ollen unionin lainsäädäntöä lakataan soveltamasta Yhdistyneeseen kuningaskuntaan ja Yhdistyneessä kuningaskunnassa 1 päivästä marraskuuta 2019, jäljempänä ’eroamispäivä’.

                     (2)

                     Komission asetuksessa (EY) N:o 119/2009 (3) vahvistetaan kansanterveyttä ja eläinten terveyttä sekä eläinlääkärintodistuksia koskevat vaatimukset luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihalähetysten unionin alueelle tuontia varten sekä sellaisten kolmansien maiden ja niiden osien luettelo, joista tällaisten lähetysten tuonti unionin alueelle sallitaan.

                     (3)

                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa täyttää asetuksessa (EY) N:o 119/2009 säädetyt edellytykset, jotka koskevat luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihalähetysten tuontia unioniin, eroamispäivästä, sillä se noudattaa edelleen unionin lainsäädäntöä aluksi vähintään yhdeksän kuukauden ajan.

                     (4)

                     Kun otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Yhdistynyt kuningaskunta olisi sisällytettävä asetuksen (EY) N:o 119/2009 liitteessä I vahvistettuun luetteloon kolmansista maista ja niiden osista, joista luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihalähetysten tuonti unioniin on sallittu.

                     (5)

                     Sen vuoksi asetuksen (EY) N:o 119/2009 liitettä I olisi muutettava.

                     (6)

                     Tätä asetusta olisi sovellettava 1 päivästä marraskuuta 2019, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 119/2009 liitteessä I oleva 1 osa tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä marraskuuta 2019.
            Tätä päätöstä ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 18, 23.1.2003, s. 11.

            (2)  Eurooppa-neuvoston päätös (EU) 2019/584, tehty yhteisymmärryksessä Yhdistyneen kuningaskunnan kanssa, annettu 11 päivänä huhtikuuta 2019, SEU 50 artiklan 3 kohdan mukaisen määräajan pidentämisestä (EUVL L 101, 11.4.2019, s. 1).

            (3)  Komission asetus (EY) N:o 119/2009, annettu 9 päivänä helmikuuta 2009, luettelon vahvistamisesta kolmansista maista tai niiden osista, joista saa tuoda yhteisöön tai kuljettaa yhteisön kautta luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihaa, sekä eläinlääkärintodistuksia koskevista vaatimuksista (EUVL L 39, 10.2.2009, s. 12).

            LIITE
            Lisätään asetuksen (EY) N:o 119/2009 liitteessä I olevassa 1 osassa olevaan taulukkoon Kanadaa koskevan kohdan jälkeen rivi seuraavasti:

                        ”Ison-Britannian ja Pohjois-Irlannin yhdistynyt kuningaskunta

                        GB

                        WL

                        RM

                        WM”


title: Komission täytäntöönpanoasetus (EU) 2019/1983, annettu 28 päivänä marraskuuta 2019, täytäntöönpanoasetuksen (EU) 2017/39 muuttamisesta siltä osin kuin on kyse unionin tuen uudelleenjaosta

text:
                  29.11.2019

                  FI

                  Euroopan unionin virallinen lehti

                  L 308/82

         KOMISSION TÄYTÄNTÖÖNPANOASETUS (EU) 2019/1983,
         annettu 28 päivänä marraskuuta 2019,
         täytäntöönpanoasetuksen (EU) 2017/39 muuttamisesta siltä osin kuin on kyse unionin tuen uudelleenjaosta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä 16 päivänä joulukuuta 2013 annetun neuvoston asetuksen (EU) N:o 1370/2013 (1) ja erityisesti sen 5 artiklan 5 kohdan,
         sekä katsoo seuraavaa:

                     (1)

                     Komission täytäntöönpanoasetuksessa (EU) 2017/39 (2) vahvistetaan säännöt, jotka koskevat muun muassa hakematta jääneen unionin tuen uudelleen jakamista sellaisten koulujakelujärjestelmään osallistuvien jäsenvaltioiden kesken, jotka ovat ilmoittaneet halukkuutensa käyttää tukea enemmän kuin niille on alustavasti jaettu. Alustavan määrärahan määrän, joka voidaan jakaa uudelleen toiselle jäsenvaltiolle, on perustuttava siihen, kuinka paljon asianomainen jäsenvaltio on edellisenä lukuvuotena käyttänyt unionin tuen lopullisesta määrärahasta. Koulujakelujärjestelmästä saadun kokemuksen valossa olisi edelleen selvennettävä sääntöjä, jotka koskevat uudelleen jaettavien alustavan määrärahan määrien laskemista. Jotta unionin tuen uudelleenjako perustuisi mahdollisimman ajantasaiseen tietoon, laskennassa olisi otettava huomioon jäsenvaltioiden ilmoitukset 31 päivään joulukuuta asti toteutuneista menoista.

                     (2)

                     Sen vuoksi täytäntöönpanoasetusta (EU) 2017/39 olisi muutettava.

                     (3)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Korvataan täytäntöönpanoasetuksen (EU) 2017/39 7 artiklan 3 kohta seuraavasti:

                  ”3.   Alustavan määrärahan määrä, joka voidaan 1 kohdan mukaisesti jakaa uudelleen toiselle jäsenvaltiolle, on perustuttava asianomaisen jäsenvaltion edellisenä lukuvuotena kouluhedelmiin ja -vihanneksiin ja koulumaitoon tarkoitetun unionin tuen lopullisen jaon käyttöasteeseen. Ottaen huomioon komission täytäntöönpanoasetuksen (EU) N:o 908/2014 (*1) 10 artiklan mukaisesti unionin tukea koskevan hakemuksen jättämistä edeltävän vuoden 31 päivään joulukuuta mennessä toteutuneita menoja koskevat komissiolle toimitetut menoilmoitukset, lopullisen määrärahan suuruus lasketaan seuraavasti

                              a)

                              jos lopullisen määrärahojen jaon käyttöaste on enintään 50 prosenttia, lisämäärärahoja ei myönnetä;

                              b)

                              jos lopullisen määrärahojen jaon käyttöaste on yli 50 mutta enintään 75 prosenttia, enimmäislisämäärä on enintään 50 prosenttia alustavasta jaon määrärahasta;

                              c)

                              jos lopullisen määrärahojen jaon käyttöaste on yli 75 prosenttia, enimmäislisämäärälle ei ole asetettu ylärajaa.

                        Edellä ensimmäisessä alakohdassa kuvattua laskentamenetelmää ei sovelleta koulujakelujärjestelmään tai yhteen sen osista ensimmäistä kertaa hakeviin jäsenvaltioihin järjestelmän täytäntöönpanon kahden ensimmäisen vuoden aikana.

            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 346, 20.12.2013, s. 12.

            (2)  Komission täytäntöönpanoasetus (EU) 2017/39, annettu 3 päivänä marraskuuta 2016, Euroopan parlamentin ja neuvoston asetuksen (EU) N:o 1308/2013 soveltamissäännöistä hedelmien ja vihannesten, banaanien ja maidon toimittamisesta oppilaitoksiin myönnettävän unionin tuen osalta (EUVL L 5, 10.1.2017, s. 1).